Sharifah Khatreena Nuraniah

Yang Amat Mulia Sharifah Khatreena Nuraniah Binti Tuanku Syed Faizuddin Putra Jamalullail (diputerakan pada  di Hospital Pantai Kuala Lumpur, Malaysia) merupakan anakanda pertama dan puteri sulung kepada Tuanku Syed Faizuddin Putra Jamalullail dan Tuanku Lailatul Shahreen Akashah Khalil.

Pendidikan
Yang Amat Mulia menerima pendidikan di INTER-COMMUNITY SCHOOL (ICS) OF ZURICH ketika menetap di Zumikon, Switzerland. Ayahandanya pernah bertugas sebagai Pengurus Kawasan di Switzerland, Austria dan negara-negara Eropah Tengah ketika berkhidmat dengan syarikat penerbangan Malaysia Airlines.

Beliau menerima dwi Ijazah Sarjana Muda Sastera (dalam Jurusan Politik dan Perhubungan Antarabangsa) dari Universiti Melbourne di Australia.

Kehidupan peribadi
Yang Amat Mulia mempunyai seorang adinda perempuan, Sharifah Farah Adriana, yang diputerakan pada 4 Mac 2001 dan seorang adinda lelaki, Syed Sirajuddin Areeb Putra, yang diputerakan pada 12 April 2009.

Kerjaya

Yang Amat Mulia mempunyai rangkaian perniagaan fesyen jenama Khatreena yang menjurus kepada seni rekaan busana dan tudung wanita. Jenama rangkaian fesyen Khatreena miliknya sering terlibat dalam acara fesyen tahunan Minggu Fesyen Kuala Lumpur yang diadakan pada setiap bulan Ogos di Kuala Lumpur,Malaysia. Acara pertunjukkan fesyen ini ialah satu siri acara musim panas (umumnya berlangsung selama lima hari) di mana koleksi rangkaian fesyen tempatan dan antarabangsa akan dipersembahkan kepada pembeli, media, akhbar dan masyarakat umum.

Terasul dan gelaran

 10 Februari 1995 – 1 Ogos 2000: Yang Mulia Sharifah Khatreena Nuraniah binti Syed Faizuddin Putra Jamalullail
 1 Ogos 2000 - kini: Yang Amat Mulia Sharifah Khatreena Nuraniah binti Tuanku Syed Faizuddin Putra Jamalullail

Rujukan

 https://www.nona.my/penampilan-bonda-pengaruhi-minat-ym-sharifah-khatreena-nuraniah-terokai-dunia-fesyen/
 Sharifah Khatreena tonjolkan sifat tersendiri kopi dalam himpunan fesyen koleksi terbaharu https://m.sinarharian.com.my/mobile-article?articleid=275359
 https://www.nona.my/garapan-fesyen-yam-sharifah-khatreena-menggabungkan-kopi-sebagai-elemen-fesyen-menyerlah-di-pentas-klfw2022-2/
 https://www.getaran.my/artikel/gaya/29652/puteri-raja-muda-perlis-khatreena-persembahkan-fesyen-inspirasi-kopi-menarik
 https://www.maips.gov.my/index.php?option=com_k2&view=item&id=1908:puteri-sharifah-khatreena-berkenan-rasmi-mini-konsert-bunga-bunga-cinta-misha-omar&Itemid=834&lang=ms

Lihat juga

Kelahiran 1995
Kerabat diraja Perlis
Orang dari Kuala Lumpur
Orang hidup